הזמר במסכה (תוכנית טלוויזיה ישראלית)

הזמר במסכה היא תוכנית מציאות ישראלית המבוססת על הפורמט הדרום קוריאני "King of Mask Singer". במסגרת התוכנית, מפורסמים, המסווים את זהותם באמצעות תחפושת, מתחרים בתחרות שירה בעוד שפאנל התוכנית מנסה לנחש את זהותם. התוכנית משודרת החל מ-23 בספטמבר 2020 בקשת 12.

עונתה הראשונה של התוכנית עלתה לשידור ב-23 בספטמבר 2020 והסתיימה ב-5 בדצמבר 2020. העונה השנייה של התוכנית עלתה לשידור ב-16 באוקטובר 2021 והסתיימה ב-18 בדצמבר 2021. העונה השלישית של התוכנית עלתה לשידור ב-17 בדצמבר 2022 והסתיימה ב-18 בפברואר 2023. העונה הרביעית עלתה לשידור ב-21 במאי 2025 והסתיימה ב-29 ביולי 2025.

 סקירה 
עונהמספר המתמודדיםמספר הפרקיםתקופת שידור מקוריתפיינליסטיםשידור ראשוןשידור אחרוןהזוכהמקום שנימקום שלישי1142023 בספטמבר 20205 בדצמבר 2020צחי הלוי בתור "התרנגול"רינת גבאי בתור ה"שפירית"אורי ששון בתור ה"פלאפל"2182016 באוקטובר 202118 בדצמבר 2021שי גבסו בתור ה"גורילה"עוז זהבי בתור ה"ספגטי"שפיטה בתור ה"שיבולת"3182017 בדצמבר 202218 בפברואר 2023יעל אלקנה בתור ה"עכבישה"עדי ביטי בתור ה"דגה"אסף אמדורסקי בתור ה"שבלול"4192021 במאי 202529 ביולי 2025דאנה איבגי בתור ה"סופגנייה"מלי לוי בתור ה"פודל"מיה דגן בתור ה"פרפר"

 פורמט 
קבוצה של אישים מפורסמים בעילום שם ובתחפושת מלאה מתחרים בתחרות שירה בכל פרק ומבצעים גרסת כיסוי בת 90–120 שניות לשיר מפורסם. רמזים לזהותו של האדם מוצגים לפני כל הופעה באמצעות ריאיון מוקלט בו המפורסם, תוך עיוות קולו, מקריין סרטון המציג רמיזות לזהות האישיות. החברים בפאנל מנסים לשער את זהותו של כל זמר, לאחר הופעתם ולפני ההדחה. הם רשאים גם לשאול שאלות או לבקש מהמנחה להציג רמזים נוספים. לאחר סיום כל ההופעות, הקהל וחברי הפאנל מצביעים עבור הזמר האהוב עליהם באמצעות מכשיר אלקטרוני, והזמר שקיבל את מספר הקולות הנמוך ביותר מסיר את המסכה וחושף את זהותו, ומודח מהתחרות.

כדי לשמור על סודיות זהות המשתתפים ולמנוע הדלפות, הם שוהים באזור מאובטח, נפרד מהקהל ומאנשי ההפקה. בנוסף, ברגע החשיפה עצמו הקהל מוצא מהאולפן, כדי לצמצם ככל האפשר את כמות האנשים שיודעים את זהות המשתתפים.

 חברי הפאנל והמנחה 
חברי הפאנל כוללים את במאי התיאטרון ושופט המוזיקה צדי צרפתי, הקומיקאי והסטנדאפיסט שחר חסון ומגישת הרדיו והטלוויזיה אופירה אסייג. בעבר, לקחו חלק גם צמד הזמרים והיוצרים סטטיק ובן-אל תבורי עד אשר באוגוסט 2022 התפרקו הצמד, ולאחר מכן הוחלט שסטטיק יישאר חבר בפאנל לבדו. לקראת העונה החמישית ב-2026, סטטיק עזב את התוכנית לטובת "The Voice ישראל" בערוץ המתחרה רשת 13, שם ישמש כמנטור. ב-15 בפברואר 2026, הוכרז במהלך התוכנית "מועדון לילה" שבר רפאלי תצטרף לפאנל. המנחה הוא עידו רוזנבלום.

 פרסים ומועמדויות 
שנהפרסקטגוריהמועמדותתוצאה2020פרסי האקדמיה לטלוויזיהתוכנית מציאות ריאליטיהזמר במסכה עונה 12021פרסי האקדמיה לטלוויזיהתוכנית מציאות (ריאליטי)הזמר במסכה עונה 22022פרסי נבחרי השנה של פרוגיתוכנית הריאליטי של השנההזמר במסכה עונה 22023פרסי האקדמיה לטלוויזיהתוכנית מציאות (ריאליטי)הזמר במסכה עונה 3עיצוב התלבושותעדי אנה טלז'ינסקי

קישורים חיצוניים


הערות שוליים

קטגוריה:תוכניות מציאות ישראליות
קטגוריה:תוכניות מציאות ישראליות: שירה
קטגוריה:תוכניות טלוויזיה ישראליות שעלו לשידור בשנת 2020
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט דרום קוריאני
קטגוריה:תוכניות וסדרות טלוויזיה שצולמו בקריית התקשורת נווה אילן
קטגוריה:הזמר במסכה